Walney Island

Walney Island eller Isle of Walney er den åttande største øya i England. Ho ligg i Irskesjøen, vest for Furnesshalvøya i det nordvestlege England. Fram til 1974 var både øya og halvøya ein del av Lancashire, men i dag høyrer dei til Cumbria. Øya høyrer til kommunen Barrow-in-Furness og er landfast via Walney Bridge, som vart bygd i 1908.

Ho har i dag kring 13 000 innbyggjarar og har vore busett i minst 3000 år. Namnet Walney kjem frå det norrøne «valna ey», som tyder «den britiske øya». Namnet vart gjeven av vikingane som busette seg her. Landsbyen Biggar Village har vore busett sidan minst 1000-talet og vart nemnd i Domesday Book som Hougenai. Dette namnet kjem av det norrøne haugr som tyder haug.Standard English words which have a Scandinavian Etymology (The Vikings in England)

Øya er 18 km lang og 1,5 km på det breiaste, med eit areal på 13 km². Det er fire grunnskular på øya og ein golfbane. Øya har òg ein liten flyplass.

mini|venstre|Barrow vindmøllepark
Øya er sagt å vere den mest vindfulle staden i det engelske låglandet.On The Crest of a Wave , Northwest Evening Mail (26/01/2007). Nyleg vart det bygd ein vindmøllepark i havet, 7 km vest for øya. Parken består av 30 vindturbinar på 3 MW kvar og med ei høgd på 90 meter. Parken kom i drift i september 2006. Det er planar om å utvide parken med ytterlegare 100 vindturbinar.

Dei fem største landsbyane på øya er: 
Biggar
North Scale
North Walney
South Walney
Vickerstown

Bakgrunnsstoff
Walney Isle i ord og bilete
Nettsida til Walney Island 
Informasjon om kystartilleriet på øya
Walney fugleobservatorium 

Kjelder 
Denne artikkelen bygger på «Walney Island» frå ,  den 26. januar 2010. 
 oppgav desse kjeldene:

Kategori:Furnessøyane
Kategori:Stadnamn av norrønt opphav i England